Met poent eo din paouez, rak kaout a ra din klevout ar re-se am eus breutaet ken alies ganto, hag a lavare din bewech, a-zivout ar brezhoneg dre vras,  hag e c'herioù nevez dreist-holl : « n'eo ket brezhoneg ho prezhoneg-c'hwi.   N'eo ket implijet gant ar bobl ar pep brasañ eus ho kerioù. Ne oar den pelec'h ez it d'o c'hlask. Hag ho kerioù badezet « skiantel » n'int nemet « tammoù traoù » krouet en andor gant gouizieien ha distag-krenn eus ar vuhez pemdeziek: ne badint ket. Komzit 'ta eus ar brezhoneg-pobl ! Ken c'hwek ! Hennezh n'eo ket brezhoneg « chimik » evel hoc'h hini ! »